**STANOVISKO**  
**hlavného kontrolóra k návrhu viacročného rozpočtu príspevkovej organizácie Obce Sihelné na rok 2022**

V súlade s § 18f ods. 1, písm. c) zákona č. 369/1990 Zb. o obecnom zriadení v znení neskorších predpisov u obcí, predkladám Obecnému zastupiteľstvu Obce Sihelné stanovisko k rozpočtu príspevkovej organizácie Obce Sihelné na rok 2022, 2023, 2024.

**Konštatujem, že:**

* Pri vypracovaní návrhu rozpočtu príspevkovej org. na rok 2022 zahrňuje plánovanie a vývoj aj na nasledujúce roky 2023, 2024. Zahŕňa finančné vzťahy k rozpočtu obce Sihelné.
* V súlade s § 9 zákona č. 583/2004 Z. z. návrh viacročného rozpočtu tvoria: a) rozpočet na rok 2022, b) rozpočet na rok nasledujúci po príslušnom rozpočtovom roku 2023, c) rozpočet na rok nasledujúci po roku, na ktorý sa zostavuje rozpočet podľa bodu b).
* Záväzným rozpočtom je rozpočet príspevkovej org. na príslušný rozpočtový rok, t.j. rok 2022, pričom rozpočet na nasledujúce dva rozpočtové roky 2023 a 2024, sú orientačné a budú sa spresňovať v ďalšom rozpočtovom roku.
* Návrh rozpočtu vychádza z doporučených východísk rozpočtu verejnej správy, z vývoja hospodárenia obce Sihelné v roku 2021 a zo skutočností v predchádzajúcich sledovaných rokoch.
* Zahrnuté skutočnosti z rokov 2018, 2019, 2020, 2021
* a očakávaná skutočnosť roku 2021 sú na porovnanie príjmov a výdavkov príspevkovej org. a ich vývoj, sú to ukazovatele hospodárenia v príspevkovej org. počas týchto rokov.
* Príjmy a výdavky zodpovedajú ust. § 26 a 27 zákona o rozpočtových pravidlách.
* Návrh rozpočtu sa člení na príjmy a výdaje za hlavnú a podnikateľskú - vedľajšiu činnosť.
* Hlavným zdrojom príjmov v príspevkovej org. je transfer od obce a príjmy z prenajatých strojov, platby za predaj výrobkov.
* V rozpočtových rokoch 2022-2023-2024 sú vyrovnané príjmy a výdavky rozpočtu.

**Porovnanie rozpočtov z minulých rokov**

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
| **Spolu príjmy** | 110 000 | 105 825 | 110 825 | 112 825 | 116 825 |
| **Spolu výdaje** | 110 000 | 105 825 | 110 825 | 112 825 | 116 825 |

**V príjmovej časti rozpočtu** na rok 2022 sa rozpočet člení na hlavnú a podnikateľskú činnosť. V hlavnej činnosti je ponechaný transfer od obce v sume 85 825 €. Podnikateľská činnosť sa zvýšili príjmy v položke z prenajatých strojov prístrojov v sume 20 000 €, poplatky za platby za služby, odber vody sú v sume 11 000 €. Spolu za hlavnú a podnikateľskú činnosť sú celkové príjmy: 116 825 € **Vo výdavkovej časti rozpočtu** na rok 2022 sa rozpočet tiež člení na hlavnú a podnikateľskú činnosť. V hlavnej činnosti sa zvýšili výdavky na nákup pracovnej obuvi, odevov, ktoré sa kupujú zamestnancom každé dva roky, palivá a mazivá sa delia na zimnú údržbu, servis, údržba. Ostatné položky sú rozpočtované v podnikateľskej činnosti a to zvýšenie miezd, ktoré je dvojmesačné, odvody do poisťovní, všeobecný materiál, palivá, mazivá sa delia s hlavnou činnosťou, všeobecný materiál, rozbor vody, prídel do soc. fondu. Spolu za hlavnú a podnikateľskú činnosť sú celkové výdavky: 116 825 €

Záverom možno konštatovať, že návrh viacročného rozpočtu príspevkovej org. obce Sihelné na roky 2022 – 2024 je spracovaný v súlade so všeobecne záväznými právnymi predpismi – zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Návrh rozpočtu bol verejne sprístupnený dňa 22.11. 2021, spôsobom obvyklým (úradná tabuľa, internet) v zákonom stanovenej lehote, t.j. 15 dní pred jeho schválením v súlade s § 9 ods. 2 zákona SNR č. 369/1990 Zb. o obecnom zriadení, v znení neskorších zmien a doplnkov.

Na základe uvedeného  **odporúčam** obecnému zastupiteľstvu obce Sihelné **schváliť rozpočet príspevkovej organizácie na rok 2022 podľa predloženého návrhu.**

V Sihelnom dňa 30. novembra 2021

Bc. Anna Luscoňová  
 hlavný kontrolór